VS002295
Datum: 2004-08-08T02:00:00.000+02:00
datum_sodbe_i_stopnje: 2010-03-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe kolena in goleni in njihove posledice - duševne motnje
fischer: srednje hudi primeri
odskodnina: 23.920 EUR (skupni znesek odškodnine), 16.796,82 EUR (glede na že izvršena izplačila zavarovalnice še dosojeni znesek)
opombe: II Dor 110/2011. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 40 do 45 let

Fizična delavka.

## Škodni dogodek

Prometna nesreča – čelno trčenje, sopotnica v avtu, nepripeta z varnostnim pasom – sokrivda zaradi tega ni bila ugotovljena.

## Poškodba

Zlom kljukastega sklepnega dela podlaktnice desno, zlom desne koželjnice, udarnina palca desne noge, odrgnina leve goleni. Zdravljenje z zapleti je trajalo 1 leto, do 16.3.2005.

## Telesne bolečine

7.750 EUR Hude bolečine – 8 dni, srednje hude telesne bolečine – 2 meseca, lahke bolečine – kumulativno 3 mesece.

#### Hospitalizacija

3 operativni posegi, hospitalizacij skupaj 12 dni.

#### Ambulantno zdravljenje

Pregledi pri kirurgu, specialistih in izbranem zdravniku (21, ki pa jih ni mogoče v celoti pripisati le zdravljenju poškodb iz nesreče)

#### Rehabilitacija

40x fizioterapija.

#### Nevšečnosti med zdravljenjem

Jemanje analgetikov in antitrombotične profilakse, nošenje longete 3 tedne, hlajenje prek longete, odstranitev šivov, RTG slikanje, kromasaža, jontofereza z Voltarenom (14x) . Potrebovala je tujo pomoč do prbl. 18.11.2004.

## Strah

2.600 EUR Hud primarni strah – ob trku, sekundarni strah za izid zdravljenja – nekaj mesecev; še vedno jo je strah med vožnjo (sama ne vozi več), strah jo je za službo.

## Zmanjšanje življenjske aktivnosti

12.520 EUR Zaradi posledic poškodbe ji je priznana III. stopnja invalidnosti, trpi pa tudi za posttravmatsko stresno motnjo, zmerno depresivno motnjo, zaradi katere je potrebovala pomoč psihiatra. Zaradi lažje zavrtosti gibljivosti desnega komolca je bila premeščena na lažje delovno mesto. Kot desničarka je omejena tudi pri domačih opravilih. Čustveno se je spremenila, postala je jokava, zaprta vase, slabo spi, hitro se razburi. Že prej obstoječe psihično stanje se je zaradi nesreče poslabšalo. ZŽA je zmanjšana za 10%.

#### Opis invalidnosti

III. kategorija invalidnosti.

## Skaženost

1.050 EUR Brazgotina nad komolcem, dolga 10 cm, široka 0,5 cm, temnejša in v sredi nagubana; duševne bolečine glede na starost in spol, še posebej v poletnih mesecih.

---

OZ člen 179, 182